Jeg takker for svaret. Jeg skjønner at statsråden har mye å arbeide med når hun har fått 104 høringsuttalelser. I tilknytning til det forrige spørsmålet angående den eldreplanen vi ønsker å ha et samarbeid med Regjeringen om, mener vi fra Kristelig Folkepartis side at også tannhelse for eldre er en naturlig del av den planen. Så mitt spørsmål er om også statsråden ser at tannhelsespørsmål er en viktig del av arbeidet med innholdet i en ny eldreplan.